**Ministru kabineta noteikumu projekta**

**“Grozījumi Ministru kabineta 2018. gada 21. novembra noteikumos Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2018. gada 21. novembra noteikumos Nr. 715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem”” (turpmāk – Noteikumu projekts) mērķis ir papildināt subjektu loku, kam var tikt piešķirtas de minimis atbalsta uzskaites sistēmas (turpmāk – Sistēma) lietotāja tiesības. Ministru kabineta noteikumu projekts stāsies spēkā vispārējā kārtībā pēc to pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Finanšu ministrijas iniciatīvas saskaņā ar Komercdarbības atbalsta kontroles likuma 12. panta 5. punktu un Lauksaimniecības un lauku attīstības likuma 5. panta septīto daļu, ņemot vērā, ka Finanšu ministrija ir saņēmusi nacionāla līmeņa audita un revīzijas iestāžu lūgumu nodrošināt tiešu pieeju datiem Sistēmā, lai veiktu nepieciešamās darbības operatīvai audita un revīzijas veikšanai, īpaši saistībā ar ES fondu atbalsta pasākumiem.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz saskaņā ar Ministru kabineta 2018. gada 21. novembra noteikumu Nr. 715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem” (turpmāk – MK noteikumi Nr. 715) 30. punktu atbalsta sniedzējs un komercdarbības atbalsta uzraudzības institūcija normatīvajos aktos noteiktajā kārtībā pēc Eiropas Komisijas, audita vai revīzijas iestādes vai citas iestādes vai institūcijas pieprasījuma sagatavo pārskatu par komercsabiedrībām piešķirto de minimis atbalstu un iesniedz to iestādē vai institūcijā, kas to pieprasīja. Ņemot vērā, ka nacionāla līmeņa audita vai revīzijas iestādēm (piemēram, ES Fondu Revīzijas iestādei) ir nepieciešams iegūt datus, kas nav pieejami Atvērto datu portālā data.gov.lv vai Finanšu ministrijas tīmekļvietnē, jo tajā ir publicēta informācija par atbalsta saņēmējam piešķirto atbalstu kārtējā fiskālajā gadā un divos iepriekšējos fiskālajos gados, un, lai samazinātu datu iegūšanai nepieciešamos laika resursus, ir nepieciešams papildināt MK noteikumus Nr. 715, paredzot, ka nepieciešamības gadījumā nacionālā līmeņa audita vai revīzijas iestādēm var piešķirt tādas pašas Sistēmas lietotāju tiesības kā komercdarbības atbalsta uzraudzības institūcijai – datu pārlūkotājam. Ievērojot minēto, ar noteikumu projekta 1.punktu MK noteikumi Nr. 715 tiek papildināti ar jaunu 3.6.1 apakšpunktu, iekļaujot šo noteikumu ietvaros lietotā termina “nacionāla līmeņa audita vai revīzijas iestāde” definīciju (minētais termins šo noteikumu izpratnē tiek lietots visplašākajā nozīmē, apzīmējot tādas iestādes vai to struktūrvienības Latvijā, kas normatīvajos aktos noteiktā kārtībā veic nacionāla līmeņa auditu vai revīziju, piemēram, Eiropas Savienības fondu Revīzijas iestāde vai cita iestāde vai tās struktūrvienība Eiropas Savienības fondu vadības un kontroles sistēmā, vai Valsts Kontrole), un attiecīgi ar noteikumu projekta 3.punktu MK noteikumi Nr. 715 tiek papildināti ar jaunu 7.6.1 apakšpunktu, kas paredz jaunu Sistēmas lietotāja lomu - nacionālā līmeņa audita vai revīzijas iestāde – datu pārlūkotājs, paredzot, ka minētajiem Sistēmas lietotājiem Sistēmā ir MK noteikumu Nr. 715 13.punktā minētās tiesības (t.i., Sistēmā apskata pieejamo informāciju par komercsabiedrībām piešķirto de minimis atbalstu un normatīvajos aktos noteiktajos gadījumos sagatavo pārskatu par komercsabiedrībām piešķirto de minimis atbalstu). Papildus tiek veikti precizējoši grozījumi saistītajos MK noteikumu Nr. 715 punktos un 2.pielikumā, kur nepieciešams papildināt subjektu loku, kam var tikt piešķirtas Sistēmas lietotāja tiesības.Vienlaikus tiek precizēta kārtība, kādā Finanšu ministrijas ierēdnim vai darbiniekam tiek piešķirtas un anulētas Sistēmas lietošanas tiesības, kā arī svītroti MK noteikumu Nr. 715 42. un 43.punkts, ņemot vērā, ka šie nosacījumi ir ietverti Sistēmas lietošanas un drošības noteikumos |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas tiešās vai pastarpinātās pārvaldes iestādes. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts nepalielinās administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Noteikumu projektu 2021.gada 17.maijā ir ievietota Finanšu ministrijas tīmekļvietnes sadaļas “Sabiedrības līdzdalība” apakšsadaļā “Tiesību aktu projekti” - “Komercdarbības atbalsta kontroles politika”, līdz ar to sabiedrības pārstāvji var līdzdarboties Noteikumu projekta izstrādē, rakstveidā sniedzot viedokļus.Noteikumu projekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļvietnes sadaļā „Tiesību aktu projekti”. |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties Noteikumu projekta izstrādē, rakstveidā sniedzot viedokli par Noteikumu projektu, par ko informācija 2021.gada 17.maijā tika publicēta Finanšu ministrijas tīmekļvietnes sadaļas “Sabiedrības līdzdalība” apakšsadaļā “Tiesību aktu projekti” - “Komercdarbības atbalsta kontroles politika” (pieejams: <https://www.fm.gov.lv/lv/mk-noteikumu-projekts-grozijums-ministru-kabineta-2018-gada-21-novembra-noteikumos-nr-715-noteikumi-par-de-minimis-atbalsta-uzskaites-un-pieskirsanas-kartibu-un-de-minimis-atbalsta-uzskaites-veidlapu-paraugiem>),kā arī Ministru kabineta tīmekļvietnes sadaļas “Valsts kanceleja” apakšsadaļā “Sabiedrības līdzdalības politika” (pieejams: <https://mk.gov.lv/content/ministru-kabineta-diskusiju-dokumenti>). |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē pārvaldes funkcijas un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija.Noteikumu projekts tiks realizēts esošo cilvēkresursu un finansējuma ietvaros. |
| 3. | Cita informācija | Nav. |

Finanšu ministrs Jānis Reirs

S. Zakovska, 67095624

sarmite.zakovska@fm.gov.lv